מערבון (כתב עת)

מערבון הוא כתב עת ישראלי לקולנוע שיוצא לאור מאז שנת 2006 בעריכת יהושע סימון. מגיליונו השישי, הוא מופץ כעיתון עצמאי, לאחר שקודם לכן חולק כשהוא בתוך כתב העת מעין לשירה. מערבון מודפס ב-4,000 עותקים.

==תכנים==
מערבון מכיל ביקורות על סרטים ישראלים וזרים (למשל, אור, "קרוב לבית", עג'מי, "פארק העונשים" של פיטר ווטקינס, סדרת סרטי אסקימו לימון), מאמרי רוחב (קולנוע גאה בישראל, השפעת כתוביות התרגום על הקולנוע), הצצה לקולנוע בינלאומי (כתבת שער על הבמאי הסיני ג'יה זאנג קה, ריאיון מתורגם עם הבמאי רוברטו רוסליני, טלנובלות פוליטיות בדרום אמריקה), ראיונות (למשל עם במאי הסרט וסרמיל), תקצירי סרטים של יוצרי קולנוע ותמונות מתוך תהליך ההפקה. בגיליון השני של מערבון חשף דני רוזנברג מאמר שכתב בצעירותו עמוס גוטמן לעיתון התיכון על "סטיריקון" של פליני והוא מסביר את הקשר בין המאמר ליצירתו של גוטמן, ובגיליון השלישי, מתי שמואלוף כותב על הסטריאוטיפים בביקור התזמורת. הגיליון נפתח במדור "ראיתי ש" שכולל סקירות קצרות של סרטים מהארץ ומהעולם שיצאו לאחרונה.
עם יציאת הגיליון החמישי של מערבון, ארבעת הגליונות הראשונים הועלו לקריאה חופשית באינטרנט.

==הכותבים==
רוב המשתתפים במערבון הם קולנוענים צעירים בעצמם וכתב העת ניכר בקו האקטיביסטי שלו בכל הקשור ליצירה קולנועית, ומכיל כתבות ומניפסטים כמו: מאמר פולמוסי בגנות השפעת קרנות הקולנוע על הסרטים הישראליים, סקירה של החיים הסטודנטיאלים בבית הספר לקולנוע סם שפיגל, מאמר תמיכה באיגוד התחקירניות, תרגום מפורטוגזית של "מניפסט הקולנוע של הרעב", ומאמר של ימין מסיקה נגד הפקות מקור. כתב העת פרסם מאמרים מתורגמים של הוגים מרכזיים כמו סלבוי ז'יז'ק (על ואלס עם באשיר) ופרדריק ג'יימסון. כיום, בהקדמה לגיליון הראשון מצהירים חברי המערכת "העיתון רואה אור במסורת הכתיבה המנסה לא פחות מאשר לשנות ולשפר את הקולנוע". בין הכותבים במערבון: דני רוזנברג, תום שובל, ד"ר צבי טל, בני בן-דוד, נועם יורן, ליאת סימון, אדם אבולעפיה, ארי ליבסקר, שמוליק דובדבני, אסי דיין, יוסף סידר ורועי רוזן.

==רקע==
בישראל פועלים לצד מערבון שני כתבי עת נוספים העוסקים בקולנוע – סינמטק היוצא על ידי סינמטק תל אביב, ומחברות דרום של מכללת ספיר. בעבר פעל בארץ בתפוצה רחבה עולם הקולנוע. כיום, מערבון הוא כתב העת היחיד בישראל לקולנוע שיוצא עצמאית ולא כחלק מגוף ציבורי. כתב העת נתמך על ידי איגודי הבמאים והתסריטאים, וקשור למאבקים שלהם, וכן על ידי קרנות קולנוע שונות בנוסף למפרסמים.

==קישורים חיצוניים==
===מאמרים, ראיונות וביקורות===
* 
* 
* 

===גליונות מלאים של מערבון לקריאה חופשית===
* [http://www.scribd.com/doc/12190340/Maarvon-Hebrew-Film-Magazine-vol-1-December-2005 מערבון 1]
* [http://www.scribd.com/doc/4435535/Maarvon-Hebrew-Film-Magazine-vol-2-December-2007 מערבון 2]
* [http://www.scribd.com/full/12081934?access_key=key-2168ik84oib3tpg6phlt מערבון 3+4]
* [http://www.scribd.com/doc/31085041/%D7%9E%D7%A2%D7%A8%D7%91%D7%95%D7%9F-5 מערבון 5]
* [http://www.scribd.com/doc/102140672/%D7%92%D7%99%D7%9C%D7%99%D7%95%D7%9F-7-%D7%A9%D7%9C-%D7%9E%D7%A2%D7%A8%D7%91%D7%95%D7%9F-%D7%9E%D7%92%D7%96%D7%99%D7%9F-%D7%97%D7%93%D7%A9-%D7%9C%D7%A7%D7%95%D7%9C%D7%A0%D7%95%D7%A2-2011 מערבון 7]
* [http://www.scribd.com/doc/191344892/%D7%9E%D7%A2%D7%A8%D7%91%D7%95%D7%9F-8-%D7%9E%D7%92%D7%96%D7%99%D7%9F-%D7%97%D7%93%D7%A9-%D7%9C%D7%A7%D7%95%D7%9C%D7%A0%D7%95%D7%A2-2012 מערבון 8]

===טקסטים מתוך מערבון ברשת===
*[https://www.maayanmagazine.com/ אתר מעין מערבון עם גיליונות לקריאה חופשית]
*[http://chicky00.wordpress.com/2009/07/07/%D7%9E%D7%A2%D7%99%D7%9F-%D7%9E%D7%A2%D7%A8%D7%91%D7%95%D7%9F-%D7%A2%D7%99%D7%AA%D7%95%D7%9F-%D7%94%D7%90%D7%9E%D7%A0%D7%95%D7%AA-%D7%94%D7%97%D7%93%D7%A9-%D7%95%D7%94%D7%A8%D7%A2-%D7%95%D7%A1%D7%A4/ חמשת הגליונות הראשונים של כתב העת לקריאה חופשית]
* [https://web.archive.org/web/20070224184240/http://www.maarav.org.il/classes/PUItem.php?id=646&lang=HEB פוליטיקה בטלנובלות של אמריקה הלטינית]
* 
* [https://web.archive.org/web/20070926235643/http://nnimrodd.com/pdf/maravon_nimrod_article__The_Conflict__from_maarvon_december2005.pdf "הקונפליקט"] חליפת מכתבים של נמרוד קמר עם גופי הנהלת בית הספר לקולנוע סם שפיגל, מתוך מערבון 1
* 

קטגוריה:ישראל: כתבי עת
קטגוריה:קולנוע ישראלי
קטגוריה:כתבי עת לקולנוע

la:Maarbon